ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԳՆԱՀԱՏՄԱՆ ԳՈՐԾՈՒՆԵՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1.** «Գնահատման գործունեության մասին» 2005 թվականի հոկտեմբերի 4-ի ՀՕ-189-Ն օրենքի (այսուհետ՝ Օրենք) 4-րդ հոդվածի 1-ին մասի 10-րդ կետում «վերաբերյալ» բառից հետո լրացնել «(բացառությամբ սույն օրենքի 9-րդ հոդվածի 1-ին մասի 7.1-րդ կետում սահմանված գնահատման հաշվետվությունների)» բառերը:

 **Հոդված 2.** Օրենքի 9-րդ հոդվածի 1-ին մասը 7-րդ կետից հետո լրացնել հետևյալ բովանդակությամբ նոր՝ 7.1 կետով.

 «**«Հանրության գերակա շահերի ապահովման նպատակով սեփականության օտարման մասին» օրենքով սահմանված տարածքներում անշարժ գույքի օտարման դեպքերում.»:**

 **Հոդված 3.** Օրենքի 14-րդ հոդվածի 1-ին մասում՝

 1. «հաշվետության» բառից հետո լրացնել «(բացառությամբ սույն օրենքի 9-րդ հոդվածի 1-ին մասի 7.1-րդ կետում սահմանված գնահատման հաշվետվությունների)» բառերը.

 2. «դատական կարգով:» բառերից հետո լրացնել նոր նախադասություն հետևյալ բովանդակությամբ.

«Սույն օրենքի 9-րդ հոդվածի 1-ին մասի 7.1-րդ կետում սահմանված գնահատման հաշվետվությունների՝ Հայաստանի Հանրապետության օրենսդրությանը և գնահատման ստանդարտներին համապատասխանության հարցերը ենթակա են քննարկման դատական կարգով:»:

 **Հոդված 4.** Օրենքի 23-րդ հոդվածի 2-րդ մասի 7-րդ կետի «ա» պարբերությունում՝ «տարեկան ժամանակացույցի համաձայն կատարում է գնահատման հաշվետվությունների» բառերից հետո լրացնել (բացառությամբ սույն օրենքի 9-րդ հոդվածի 1-ին մասի 7.1-րդ կետում սահմանված գնահատման հաշվետվությունների) բառերը:

 **Հոդված 5.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը: